Document ID: 31991R1904

ΚΑΝΟΝΙΣΜΟΣ ( ΕΟΚ ) αριθ . 1904/91 ΤΗΣ ΕΠΙΤΡΟΠΗΣ της 28ης Ιουνίου 1991 για την τροποποίηση του κανονισμού αριθ . 282/67/ΕΟΚ περί των λεπτομερειών παρεμβάσεως για τους ελαιούχους σπόρους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ . 136/66/ΕΟΚ του Συμβουλίου της 22ας Σεπτεμβρίου 1966 για τη δημιουργία κοινής οργάνωσης αγοράς στον τομέα των λιπαρών ουσιών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1720/91 ( 2 ), και ιδίως το άρθρο 24α παράγραφος 3 και το άρθρο 26 παράγραφος 3,
Εκτιμώντας :
ότι η μέθοδος "HPLC" θα πρέπει να διατηρηθεί ως κοινή μέθοδος αναφοράς στην Κοινότητα όσον αφορά τη γλυκοσινολική ανάλυση - ότι, για την περίοδο εμπορίας 1991/92, η χρήση άλλων μεθόδων ανάλυσης θα πρέπει να επιτραπεί υπό όρους οι οποίοι πρέπει να θεσπιστούν -
ότι η ημερομηνία για την έναρξη της αγοράς ηλιανθόσπορων από τους οργανισμούς παρέμβασης στην Ισπανία και την Πορτογαλία παραμένει η 1η Αυγούστου - ότι, εντούτοις, η περίοδος πληρωμών για τους σπόρους που αγοράστηκαν κατά τους πρώτους τρεις μήνες της περιόδου εμπορίας στην Ισπανία και την Πορτογαλία αρχίζει την ίδια ημερομηνία με αυτή που ισχύει στο υπόλοιπο της Κοινότητας -
ότι οι συντελεστές ελαίου για την αγορά ηλιανθόσπορων από τους οργανισμούς παρέμβασης στην Ισπανία είναι οι ίδιοι με αυτούς που ισχύουν στο υπόλοιπο της Κοινότητας -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Ο κανονισμός αριθ . 282/67/ΕΟΚ ( 3 ) τροποποιείται ως εξής :
1 . Το άρθρο 4 αντικαθίσταται από το ακόλουθο άρθρο :
"Άρθρο 4
1 . Η δειγματοληψία, η αναγωγή των δειγμάτων για το εργαστήριο σε δείγματα για ανάλυση, καθώς και ο προσδιορισμός της περιεκτικότητας σε έλαιο, ερουκικό οξύ, υγρασία και σε ξένα σώματα, πραγματοποιούνται σύμφωνα με τις κοινές μεθόδους που καθορίζονται στα παραρτήματα από Ι μέχρι και VII του κανονισμού ( ΕΟΚ ) αριθ . 1470/68 της Επιτροπής (*).
2 . α ) Ο προσδιορισμός της περιεκτικότητας των κραμβόσπορων σε γλυκοσινολικές ενώσεις πραγματοποιείται σύμφωνα με τη μέθοδο που καθορίζεται στο παράρτημα VIII του κανονισμού ( ΕΟΚ ) αριθ . 1470/68 .
β ) Ο προσδιορισμός της περιεκτικότητας των κραμβόσπορων σε γλυκοσινολικές ενώσεις μπορεί εξάλλου να πραγματοποιηθεί σύμφωνα με τη μέθοδο του φθορισμού ακτίνων Χ ( XRF ). Στην περίπτωση αυτή, τα κράτη μέλη εγκρίνουν τα εργαστήρια στα οποία επιτρέπεται η χρήση XRF και τα οποία, σύμφωνα με το κοινοτικό πρωτόκολλο, καθορίζονται υπό τον όρο ότι ο εξοπλισμός XRF που διαθέτουν έχει βαθμονομηθεί, σύμφωνα με τις οδηγίες του κατασκευαστή, με τη χρησιμοποίηση δειγμάτων αναφοράς που λαμβάνονται από το κοινοτικό γραφείο αναφοράς ( BCR ). Στην περίπτωση κατά την οποία μια ανάλυση XRF δώσει λιγότερο από 30 μικρογραμμομόρια γλυκοσινολικών ενώσεων, οι εν λόγω κραμβόσποροι θεωρούνται ότι ανήκουν στην κατηγορία "00 ".
γ ) Η μέθοδος του παραρτήματος VIII του κανονισμού ( ΕΟΚ ) αριθ . 1470/68 της Επιτροπής αποτελεί τη μέθοδο αναφοράς για την Κοινότητα και τη μέθοδο βάσης για τη διευθέτηση των διαφορών .
3 . Σε παρέκκλιση των σημείων 2α ) και β ) ανωτέρω και για την περίοδο εμπορίας 1991/92 :
α ) Τα κράτη μέλη μπορούν να χορηγούν προσωρινές εγκρίσεις σε εργαστήρια για τη χρήση της μεθόδου του φθορισμού ακτίνων Χ ( XRF ) προκειμένου να προσδιοριστεί η περιεκτικότητα των κραμβόσπορων σε γλυκοσινολικές ενώσεις . Στην περίπτωση κατά την οποία η ανάλυση XRF δώσει λιγότερο από 30 μικρογραμμομόρια γλυκοσινολικών ενώσεων, οι εν λόγω κραμβόσποροι θεωρούνται ότι ανήκουν στην κατηγορία "00" υπό τον όρο ότι ο εξοπλισμός XRF έχει βαθμονομηθεί, σύμφωνα με τις οδηγίες του κατασκευαστή, με τη χρησιμοποίηση δειγμάτων αναφοράς που λαμβάνονται από το κοινοτικό γραφείο αναφοράς ( BCR ).
Τα κράτη μέλη που κάνουν χρήση αυτής της παρέκκλισης πρέπει να γνωστοποιούν στην Επιτροπή τον κατάλογο των εγκεκριμένων εγκαταστάσεων και το χρησιμοποιούμενο πρωτόκολλο .
β ) Μπορεί να επιτραπεί στα κράτη μέλη η χρήση εναλλακτικών μεθόδων ανάλυσης για τον προσδιορισμό της περιεκτικότητας των κραμβόσπορων σε γλυκοσινολικές ενώσεις υπό τον όρο ότι υποβάλλουν σχετική αίτηση στην Επιτροπή και ότι η εν λόγω αίτηση περιλαμβάνει το πρωτόκολλο της σχετικής μεθόδου και κατάλογο των εργαστηρίων στα οποία θα επιτραπεί η χρήση αυτής της μεθόδου .
Κατά τη χορήγηση της έγκρισης, η Επιτροπή μπορεί να επιβάλει οποιουσδήποτε συμπληρωματικούς όρους κρίνει ως απαραίτητους όσον αφορά κυρίως τη μέγιστη αποδεκτή περιεκτικότητα γλυκοσινολικών ενώσεων, προκειμένου να επιτραπεί ο χαρακτηρισμός των εν λόγω κραμβόσπορων ως "00 ".
(*) ΕΕ αριθ . L 239 της 28 . 9 . 1968, σ . 2 ."
2 . Στο άρθρο 7 προστίθεται το ακόλουθο κείμενο ως προτελευταία παράγραφος :
"Εντούτοις, στην περίπτωση κατά την οποία η παράδοση ηλιανθόσπορων στην παρέμβαση στην Ισπανία και Πορτογαλία γίνεται πριν την 1η Νοεμβρίου 1991, θεωρείται ότι η παράδοση αυτή έγινε την 1η Νοεμβρίου, αποκλειστικά για λόγους υπολογισμού της περιόδου πληρωμών ."
3 . Στο παράρτημα Ι μέρος ΙΙ, η τελευταία πρόταση διαγράφεται .
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Ισχύει από :
- την 1η Ιουλίου 1991 όσον αφορά τον κραμβόσπορο,
- την 1η Αυγούστου 1991 όσον αφορά τον ηλιανθόσπορο . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 28 Ιουνίου 1991 .

Labels: 0
3
17
20